নাগৰিকত্ব সংশোধনী বিধেয়ক ২০১৬ক লৈ সমগ্ৰ ৰাজ্যজুৰি প্ৰতিবাদ- বিক্ষোভৰ জুই জ্বলি থকাৰ মাজতে আজি গুৱাহাটীৰ মুখ্য ন্যায়িক দণ্ডাধীশৰ কাৰ্যালয়ৰ সমীপত নৰ্থ ইষ্ট অমেনছ ফ্ৰন্টৰ উদ্যোগত চলোৱা হয় এক গণ স্বাক্ষৰ অভিযান।
মুখ্যতঃ বিতৰ্কিত বিধেয়ক বাতিলৰ দাবীত নৰ্থ ইষ্ট অমেনছ ফ্ৰন্টৰ উদ্যোগত উত্তৰ- পূবৰ বিভিন্ন স্থানত স্বাক্ষৰ অভিযান চলায় আছে সংস্থাটোৰ শাখাসমূহে। ৰাজ্যখনৰ পাঁচগৰাকী সচেতন মহিলাৰ উদ্যোগত চলোৱা এই স্বাক্ষৰ অভিযানলৈ ৰাইজে সঁহাৰি জনোৱা পৰিলক্ষিত হৈছে।
উল্লেখযোগ্য যে নৰ্থ ইষ্ট অমেনছ ফ্ৰন্টৰ সম্পাদিকাৰ দায়িত্বত আছে মীৰা বৰঠাকুৰ আৰু সভানেত্ৰীৰ দায়িত্বত আছে ৰেখাৰাণী দাস বড়ো।
আনহাতে নৰ্থ ইষ্ট অমেনছ ফ্ৰন্টৰ সদস্যসকলে অহা ১৮ মে'ত দিল্লীলৈ যাব আৰু তাত অনুষ্ঠিত কৰিব নাগৰিকত্ব সংশোধনী বিধেয়কৰ বিৰুদ্ধে এক সজাগতা অভিযান।
সংস্থাটোৱে জনসাধাৰণৰ স্বাক্ষৰ গ্ৰহণৰ শেষত এক স্মাৰক পত্ৰ প্ৰেৰণ কৰিব জেপিচিলৈ।
সমগ্ৰ ৰাজ্যজুৰি বিভিন্ন দল- সংগঠনে বিতৰ্কিত বিধেয়কখনৰ বিৰুদ্ধে জনমত গঠন কৰাৰ বাবে স্বাক্ষৰ অভিযান আৰম্ভ কৰাৰ সময়তে নৰ্থ ইষ্ট অমেনছ ফ্ৰন্টৰ এই তৎপৰতা লক্ষণীয়।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
